Սիրելի՛ հայրենակից,

Շնորհավորում եմ բոլորիս՝ Հայաստանի Հանրապետության Սահմանադրության և պետական խորհրդանիշների օրվա առիթով:

Այսօր մեզ համար վերաարժևորվում է Սահմանադրության, պետականության և ինքնիշխանության բարձր արժեքը։ Սահմանադրությունն ամրագրում է հայոց պետականության հիմնարար սկզբունքները և մեր համազգային նպատակները։

Այսօր մարմին է առնում ազգային միասնականության հայրենասիրական գաղափարը․․․

Յուրաքանչյուր պետականամետ մարդու համար օրվա խորհուրդը զուգորդվում է մարդկային փոխհարաբերությունները, հանրային կյանքը կազմակերպող ու կարգավորող սկզբունքների, համամարդկային ու ժողովրդավարական արժեքների, քաղաքացիական համերաշխության, միջազգային հարաբերությունների, պետության ու հասարակության զարգացումն ուրվագծող համակարգի հետ։

Լինելով մեր մայր օրենքը՝ Սահմանադրությունն ամրագրում է մարդ-քաղաքացի-անհատ-ժողովուրդ-

պետություն անքակտելի կապը։

1995 թ․ հուլիսի 5-ին, ընդունելով ՀՀ Սահմանադրությունը, մենք կյանքի կոչեցինք ինքնիշխան ապրելու մեր նվիրական իղձը։

Կրկին շնորհավորում եմ, մեր ժողովրդին ու պետությանը մաղթում բարօրություն ու հարատևություն։

ՀՀ Արագածոտնի մարզպետ Սերգեյ Մովսիսյան